บาทเปิด35.05บาทต่อดอลล่าร์อ่อนค่า
เงินบาทเปิดตลาด 35.05 บาทต่อ ดอลล่าร์ กลับมาอ่อนค่าหลังดอลล์แข็งจากวิตกการเมืองฝรั่งเศส
8 ก.พ. 2560

เงินบาทเปิดตลาด 35.05 บาทต่อ ดอลล่าร์ กลับมาอ่อนค่าหลังดอลล์แข็งจากวิตกการเมืองฝรั่งเศส
นักบริหารเงินจากธนาคารกรุงศรีอยุธยา กล่าวว่า เงินบาทเปิดตลาดเช้านี้อยู่ที่ระดับ 35.05 บาท/ดอลลาร์ อ่อนค่า จากช่วงปิดตลาดเย็นวานนี้ที่ระดับ 35.03/08 บาท/ดอลลาร์ โดยดอลลาร์กลับมาแข็งค่าหลังมีแรงซื้อกลับเข้ามาในตลาด เนื่องจากความกังวลเรื่องการเมืองของฝรั่งเศส   "ตลาดให้ความสนใจเกี่ยวกับการเลือกตั้งประธานาธิบดีฝรั่งเศส ซึ่งการหาเสียงของตัวเต็งมีนโยบายจะนำฝรั่งเศสออกจากอียู ทำให้เกิดความกังวลว่าอียูอาจล่มสลาย จึงมีแรงซื้อดอลลาร์กลับมา" นักบริหารเงิน กล่าว
นักบริหารเงิน ประเมินกรอบการเคลื่อนไหวของค่าเงินบาทในวันนี้ไว้ที่ 35.00-35.10 บาท/ดอลลาร์